Algonquin-toppen

Algonquin-toppen (Algonquin Peak) er den nest høyeste toppen i Adirondack-fjella og i delstaten New York i USA. Den ligger i Essex fylke, og har en høyde på 1559 meter over havet. 

Navnet er etter Algonquin-stammen. Det er imidlertid tvilsomt om denne stammen befant seg så langt sør som dette.

Fjellet, som tilhører kjeden MacIntyre-fjella, er populært blant turgåere, og turen til topps langs den vanligste ruta er kortere, men atskillig brattere enn til toppen på Mount Marcy, det høyeste fjellet i området. Det store antallet besøkende har gjort skade på plantelivet, og det er derfor innført en del restriksjoner for vandrere.

Referanser

Eksterne lenker 
 USAs stednavndatabase
 Algonquin-toppen hos peakbagger.com
 Algonquin-toppen hos summitpost.org

Appalachene
Fjelltopper i Adirondack-fjella
Fjell over 1000 meter
Essex County (New York)